ddrg/super_eurlex huggingface dataset:
(15)

Kalbant apie importo iš dviejų ankstesnių bendrovių NLMK ir Viz Stal kainas, 2005 m. rugpjūčio mėn. priėmus įsipareigojimą dėl kainų NLMK kas ketvirtį teikė Komisijai visą kainų stebėsenai reikalingą informaciją, kaip numatyta įsipareigojimo sąlygose. Po to, kai Viz Stal buvo perimta NLMK, Viz Stal pagal įsipareigojimą nuo 2006 m. rugpjūčio mėn. savanoriškai teikė savo pardavimo duomenis. Patvirtinta, kad tiek NLMK, tiek Viz Stal laikėsi įsipareigojimų dėl kainos ankstesniajai NLMK.
(11)

Septynios bendrovės pateikė išsamius klausimyno atsakymus. Komisija surinko ir patikrino visą informaciją, kuri, jos nuomone, buvo reikalinga sprendimui dėl Reglamento (EB) Nr. 1212/2005 1 straipsnio 4 dalyje nustatyto ketvirtojo kriterijaus (RER ir (arba) IR) priimti. Tikrinamieji vizitai buvo surengti šių septynių bendrovių patalpose: — Wuxi Norlong Foundry Co., Ltd. (Wuxi New District, Jiangsu) (toliau – Norlong), — Baoding City Maikesaier Casting Ltd. (Xinanli, Hebei) (toliau – Maikesaier), — XianXian Guozhuang Precision Casting Co., Ltd. (Gouzhuang, Hebei) (toliau – XianXian), — Changsha Wuxing Foundry Co., Ltd. (Wangcheng County, Changsha) (toliau – Wuxing) ir susijusioje bendrovėje Changsha J & J Sunshine Machinery and Electronic Co., Ltd (189 Wuyi Road, Changsha) (toliau – Sunshine), — Baoding Yuehai Machine Manufacturing Co., Ltd. (Baoding, Hebei) (toliau – Yuehai), — HanDan County Yan Yuan Smelting and Casting Co., Ltd. (Han Dan County, Hebei) (toliau – Yan Yuan), — Tianjin Loiselet Art Casting Co., Ltd. (Jinghai, Tianjin) (toliau – Loiselet).
Oficialusis leidinys L 036 , 12/02/2003 p. 0007 - 0007



Tarybos reglamentas (EB) Nr. 254/2003 2003 m. vasario 11 d. iš dalies keičiantis Reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą, kadangi: (1) Reikėtų užtikrinti, kad 2002 m. gruodžio 20 d. Tarybos reglamentu (EB) Nr. 2368/2002, įgyvendinančiu Kimberley proceso sertifikavimo schemą dėl tarptautinės prekybos neapdorotais deimantais [1] įtvirtintos nuostatos sudarytų sąlygas visoms Kimberley proceso sertifikavimo schemos reikalavimus vykdančioms PPO narėms dalyvauti šioje schemoje. Dėl to reikėtų iš dalies pakeisti dalyvio sąvokos apibrėžimą, pateiktą to reglamento 2 straipsnyje, ir dalyvių įtraukimą į sąrašą reglamentuojančius reikalavimus, išdėstytus to reglamento II priede. (2) Bendrija ir visi kiti dalyviai, išvardyti Reglamento (EB) Nr. 2368/2002 II priede, taip vykdo Kimberley proceso sertifikavimo schemos reikalavimus, kad dėl visaverčio visų to reglamento nuostatų taikymo nebus smarkiai sutrikdoma tarptautinė prekyba neapdorotais deimantais. (3) Pateikta pakankamai įrodymų, kad šie reikalavimai bus įvykdyti iki 2003 m. vasario 1 d. Dėl to šių nuostatų taikymo sustabdymas nuo tos dienos turėtų būti panaikintas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2368/2002 iš dalies keičiamas taip: 1. 2 straipsnio c punktas pakeičiamas taip: "c) "Dalyvis" – tai bet kuri valstybė, ekonominės integracijos regioninė organizacija, PPO narė ar atskira muitų teritorija, kuri atitinka KP sertifikavimo schemos reikalavimus ir apie tai praneša KP sertifikavimo schemos pirmininkui, ir kuri yra pateikta II priede;" 2. 20 straipsnis pakeičiamas taip: "20 straipsnis Remdamasi atitinkama informacija, gauta iš KP sertifikavimo schemos pirmininko ir (arba) dalyvių, Komisija gali iš dalies pakeisti dalyvių ir jų kompetentingų institucijų sąrašą." 3. 29 straipsnio 3 dalis pakeičiama taip: "3. 3 , 4, 5, 10, 11, 12, 13, 14, 15 ir 18 straipsniai taikomi nuo 2003 m. vasario 1 d." 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. vasario 11 d. Tarybos vardu Pirmininkas G. Papandreou [1] OL L 358, 2002 12 31, p. 28. Reglamentas su pakeitimais, padarytais Komisijos reglamentu (EB) Nr. 257/2003. --------------------------------------------------
Oficialusis leidinys L 051 , 26/02/2003 p. 0019 - 0020



Komisijos reglamentas (EB) Nr. 350/2003 2003 m. vasario 25 d. tryliktą kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Alkaeda tinklu ir Talibanu, ir panaikinantį Tarybos reglamentą (EB) Nr. 467/2001 EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Alkaeda tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą [1], su paskutiniais pakeitimais, padarytais Reglamentu (EB) Nr. 342/2002 [2], ypač į jo 7 straipsnio 1 dalies pirmą įtrauką, kadangi: (1) Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą yra įšaldomi. (2) 2003 m. vasario 24 d. Sankcijų komitetas nusprendė iš dalies pakeisti asmenų, grupių ir organizacijų, kurių atžvilgiu taikomas lėšų ir ekonominių išteklių įšaldymas, sąrašą ir todėl reikia iš dalies pakeisti I priedą. (3) Siekiant užtikrinti, kad šiame Reglamente numatytos priemonės būtų veiksmingos, šis Reglamentas turėtų įsigalioti nedelsiant, PRIĖMĖ ŠĮ REGLAMENTĄ: 1 straipsnis Reglamento (EB) Nr. 881/2002 I priedas iš dalies keičiamas pagal šio Reglamento priedą. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. vasario 25 d. Komisijos vardu Christopher Patten Komisijos narys [1] OL L 139, 2002 5 29, p. 9. [2] OL L 49, 2003 2 22, p. 13. -------------------------------------------------- PRIEDAS Reglamento (EB) Nr. 881/2002 I priedas iš dalies keičiamas taip: Antraštėje "Juridiniai asmenys, grupės ir organizacijos" pridedami šie juriniai asmenys, grupės ar organizacijos: Ansar al-Islam (taip pat žinoma kaip Devotees of Islam (Islamo atsidavėliai), Jund al-Islam, Soldiers of Islam (Islamo kareiviai), Kurdistan Supporters of Islam (Kurdistano Islamo rėmėjai), Supporters of Islam in Kurdistan (Islamo rėmėjai Kurdistane), Followers of Islam in Kurdistan (Islamo pasekėjai Kurdistane), Kurdistan Taliban(Kurdistano Talibanas)); vieta: šiaurės rytų Irakas. --------------------------------------------------
Oficialusis leidinys L 062 , 06/03/2003 p. 0024 - 0025



Komisijos reglamentas (EB) Nr. 414/2003 2003 m. kovo 5 d. penkioliktą kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Alkaeda tinklu ir Talibanu, ir panaikinantį Tarybos reglamentą (EB) Nr. 467/2001 EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Alkaeda tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą [1], su paskutiniais pakeitimais, padarytais Reglamentu (EB) Nr. 370/2002 [2], ypač į jo 7 straipsnio 1 dalies pirmą įtrauką, kadangi: (1) Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą yra įšaldomi. (2) 2003 m. kovo 4 d. Sankcijų komitetas nusprendė iš dalies pakeisti asmenų, grupių ir organizacijų, kurių atžvilgiu taikomas lėšų ir ekonominių išteklių įšaldymas, sąrašą ir todėl reikia iš dalies pakeisti I priedą. (3) Siekiant užtikrinti, kad šiame Reglamente numatytos priemonės būtų veiksmingos, šis Reglamentas turėtų įsigalioti nedelsiant, PRIĖMĖ ŠĮ REGLAMENTĄ: 1 straipsnis Reglamento (EB) Nr. 881/2002 I priedas iš dalies keičiamas pagal šio Reglamento priedą. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. kovo 5 d. Komisijos vardu Christopher Patten Komisijos narys [1] OL L 139, 2002 5 29, p. 9. [2] OL L 53, 2003 2 28, p. 33. -------------------------------------------------- PRIEDAS Reglamento (EB) Nr. 881/2002 I priedas iš dalies keičiamas taip: Antraštėje "Juridiniai asmenys, grupės ir organizacijos" pridedami šie juriniai asmenys, grupės ar organizacijos: - Islamic International Brigade (taip pat žinoma kaip the Islamic Peacekeeping Brigade, the Islamic Peacekeeping Army, the International Brigade, Islamic Peacekeeping Battalion, International Battalion, Islamic Peacekeeping International Brigade); - Special Purpose Islamic Regiment (taip pat žinoma kaip the Islamic Special Purpose Regiment, the al-Jihad-Fisi-Sabililah Special Islamic Regiment); - Riyadus-Salikhin Reconnaissance and Sabotage Battalion of Chechen Martyrs (taip pat žinoma kaip Riyadus-Salikhin Reconnaissance and Sabotage Battalion, Riyadh-as-Saliheen, the Sabotage and Military Surveillance Group of the Riyadh al-Salihin Martyrs, Firqat al-Takhrib wa al-Istitla al-Askariyah li Shuhada Riyadh al-Salihin). --------------------------------------------------
Oficialusis leidinys L 106 , 29/04/2003 p. 0022 - 0023



Komisijos reglamentas (EB) Nr. 745/2003 2003 m. balandžio 28 d. iš dalies keičiantis Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu [1], ypač į jo 7 straipsnį, kadangi: (1) Reglamento (EB) Nr. 2580/2001 priede išvardijamos kompetentingos institucijos, kurioms turėtų būti siunčiama informacija ir prašymai, susiję su tuo reglamentu nustatytomis priemonėmis. (2) Nyderlandai ir Jungtinė Karalystė paprašė, kad būtų pakeisti jų kompetentingų institucijų adresų duomenys, ir dėl personalo kaitos turi būti iš dalies pakeisti Komisijos adreso duomenys, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2580/2001 priedas yra iš dalies keičiamas pagal šio reglamento priedą. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. balandžio 28 d. Komisijos vardu Christopher Patten Komisijos narys [1] OL L 344, 2001 12 28, p. 70. -------------------------------------------------- PRIEDAS Reglamento (EB) Nr. 2580/2001 priedas iš dalies keičiamas taip: 1. Adreso duomenys su antrašte "Nyderlandai" pakeičiami taip: "Ministerie van Financian Directie Financide Markten, afdeling Integriteit Postbus 20201 2500 EE Den Haag The Netherlands tel. (31–70) 342 89 97 faks. (31–70) 342 79 18" . 2. Adreso duomenys su antrašte "Jungtinė Karalystė" pakeičiami taip: "HM Treasury International Financial Services Team 1, Horse Guards Road London SW1A 2HQ United Kingdom tel. (44–207) 270 55 50 faks. (44–207) 270 43 65 Bank of England Financial Sanctions Unit Threadneedle Street London EC2R 8AH United Kingdom tel. (44–207) 601 46 07 faks. (44–207) 601 43 09." . 3. Adreso duomenys su antrašte "Europos bendrija" pakeičiami taip: "Commission of the European Communities Directorate-General for External Relations Directorate BUSP Unit A.2: Legal and institutional matters for external relations - Sanctions CHAR 12/163 B-1049 Brussels tel. (32–2) 295 81 48/296 25 56 faks. (32–2) 296 75 63 el. p.: relex-sanctions@cec.eu.int" . --------------------------------------------------
Oficialusis leidinys L 133 , 29/05/2003 p. 0081 - 0081



Komisijos reglamentas (EB) Nr. 950/2003 2003 m. gegužės 28 d. nustatantis pagalbą už persikus ir kriaušes, skirtus perdirbti pagal Tarybos reglamentą (EB) Nr. 2201/96, 2003/2004 prekybos metams EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Reglamentu (EB) Nr. 453/2002 [2], ypač į jo 6 straipsnio 1 dalį, kadangi: (1) 2001 m. kovo 2 d. Komisijos reglamento (EB) Nr. 449/2001, nustatančio Tarybos reglamento (EB) Nr. 2201/96 išsamias taikymo taisykles dėl pagalbos schemos perdirbtų vaisių ir daržovių produktams [3] su paskutiniais pakeitimais, padarytais Reglamentu (EB) Nr. 1426/2002 [4], 2 straipsnio 3 dalyje nustatyta, kad Komisija turi skelbti pagalbos dydį, taikomą persikams ir kriaušėms, patikrinusi Reglamento (EB) Nr. 2201/96 III priede nustatytų ribų laikymąsi. (2) Vidutinis persikų, perdirbtų pagal šią pagalbos schemą per paskutiniuosius trejus prekybos metus, kiekis yra mažesnis už Bendrijos nustatytą ribą. Dėl to turi būti nustatytas 2003/2004 m. kiekvienoje valstybėje narėje taikytinas pagalbos dydis, atitinkantis Reglamento (EB) Nr. 2201/96 4 straipsnio 2 dalį. (3) Vidutinis kriaušių, perdirbtų pagal šią pagalbos schemą per paskutiniuosius trejus prekybos metus, kiekis yra didesnis už Bendrijos nustatytą ribą. 2003/2004 m. kiekvienoje valstybėje narėje, kuri neviršijo savo nacionalinių nustatytų ribų, taikytinas pagalbos dydis turi atitikti Reglamento (EB) Nr. 2201/96 4 straipsnio 2 dalyje nustatytą dydį. Kiekvienoje kitoje valstybėje narėje tas dydis turi būti sumažintas pagal atskiras viršytas nustatytas ribas, patikslintas paskirsčius neperdirbtus kiekius, kaip nurodyta to reglamento 5 straipsnio 2 dalyje. (4) Šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis 2003/2004 prekybos metais skiriama tokia pagalba pagal Reglamento (EB) Nr. 2201/96 2 straipsnį: a) už persikus: 47,70 EUT/toną b) už kriaušes: - 79,07 EUR/toną Graikijoje, - 161,70 EUR/toną Ispanijoje, - 156,15 EUR/toną Prancūzijoje, - 122,28 EUR/toną Italijoje, - 161,70 EUR/toną Nyderlanduose, - 161,70 EUR/toną Austrijoje, - 161,70 EUR/toną Portugalijoje. 2 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje. Jis taikomas nuo 2003/2004 prekybos metų. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gegužės 28 d. Komisijos vardu Franz Fischler Komisijos narys [1] OL L 297, 1996 11 21, p. 29. [2] OL L 72, 2002 3 14, p. 9. [3] OL L 64, 2001 3 6, p. 16. [4] OL L 206, 2002 8 3, p. 4. --------------------------------------------------
Oficialusis leidinys L 144 , 12/06/2003 p. 0003 - 0003



Komisijos reglamentas (EB) Nr. 995/2003 2003 m. birželio 11 d. nukrypstantis nuo Reglamento (EB) Nr. 43/2003 ir iš dalies pakeičiantis jo nuostatas, susijusias su paraiškų gauti pagalbą Maderos likerinių vynų ir Azorų vyno brandinimui pateikimo laikotarpiu EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2001 m. birželio 28 d. Tarybos reglamentą (EB) Nr. 1453/2001, įvedantį specialiąsias priemones tam tikriems Azorų ir Maderos žemės ūkio produktams ir panaikinantį Reglamentą (EEB) Nr. 1600/92 (Poseima) [1], ypač į jo 34 straipsnį, kadangi: (1) 2002 m. gruodžio 23 d. Komisijos reglamento (EB) Nr. 43/2002, nustatančio išsamias Reglamentų (EB) Nr. 1452/2001, (EB) Nr. 1453/2001 ir (EB) Nr. 1454/2001 taikymo taisykles, dėl pagalbos vietinei augalininkystės produktų gamybai atokiausiuose Europos Sąjungos regionuose [2], 38 straipsnio 2 dalyje numatyta, kad paraiškos gauti pagalbą brandinimui kompetentingai institucijai turi būti pateikiamos kiekvienų metų pirmuosius du mėnesius. (2) 2003 m. paraiškų gauti pagalbą vynų brandinimui Azoruose teikimo laikotarpis turėtų būti pratęstas, kad kompetentingos institucijos galėtų imtis visų būtinų su valdymu ir kontrole susijusių administracinių priemonių, ypač taikant Reglamento (EB) Nr. 1453/2001 31 straipsnyje numatytą pagalbos sistemą "verdelho" vynui brandinti. (3) Be to, racionalaus valdymo sumetimais ir siekdamos suderinti pagalbai gauti paraiškų pateikimą reglamentuojančias nuostatas su Reglamento (EB) Nr. 43/2003 54 straipsnio nuostatomis, skirtomis pagalbai už plotą gauti paraiškoms, valstybių narių kompetentingos institucijos turėtų nustatyti pagalbai vyno brandinimui gauti paraiškų pateikimo laikotarpius. (4) Atitinkamai reikėtų iš dalies pakeisti Reglamentą (EB) Nr. 43/2002. (5) Šiame reglamente numatytos priemonės atitinka Vynininkystės vadybos komiteto nuomonę, PRIĖMĖ ŠĮ REGLAMENTĄ: 1 straipsnis 2003 m. paraiškos gauti pagalbą Azorų vyno brandinimui pateikiamos iki 2003 m. liepos 31 d. 2 straipsnis Reglamento (EB) Nr. 43/2003 38 straipsnio 2 dalis pakeičiama taip: "2. Pagalba Maderos likerinių vynų ir Azorų vyno brandinimui suteikiama tų regionų gamintojams, pateikusiems kompetentingai institucijai paraišką per valstybės narės kompetentingų institucijų nustatytą laikotarpį. Nustatyto laiko turi pakakti būtiniems patikrinimams vietoje atlikti." 3 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas skirtas valstybėms narėms. Priimta Briuselyje, 2003 m. birželio 11 d. Komisijos vardu Franz Fischler Komisijos narys [1] OL L 198, 2001 7 21, p. 26. [2] OL L 7, 2003 1 11, p. 25. --------------------------------------------------
Oficialusis leidinys L 158 , 27/06/2003 p. 0003 - 0003



Tarybos reglamentas (EB) Nr. 1105/2003 2003 m. gegužės 26 d. iš dalies keičiantis Reglamentą (EB) Nr. 1260/1999, nustatantį bendrąsias nuostatas dėl struktūrinių fondų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 161 straipsnį, atsižvelgdama į Komisijos pasiūlymą [1], atsižvelgdama į Europos Parlamento sutikimą [2], atsižvelgdama į Ekonomikos ir socialinių reikalų komiteto nuomonę [3], pasikonsultavusi su Regionų komitetu, kadangi: (1) Reglamento (EB) Nr. 1260/1999 [4] 47 straipsnio 2 ir 3 dalies nuostatos atitinkamai numato pasirėmimą I tipo komiteto ir IIa bei IIb tipo tvarka, nustatyta 1987 m. liepos 13 d. Tarybos sprendimu 87/373/EEB, nustatančiu Komisijos naudojimosi jai suteiktais įgyvendinimo įgaliojimais tvarką [5]. (2) 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką [6], panaikinamas ir pakeičiamas Sprendimu 87/373/EEB. (3) Pagal bendrą Tarybos ir Komisijos pareiškimą [7] dėl Sprendimo 1999/468/EB nuostatos, susijusios su komitetais, kurie padeda Komisijai naudotis jai suteiktais įgyvendinimo įgaliojimais, numatytais pagal Sprendimą 87/373/EEB, turėtų būti pritaikytos, kad būtų suderintos su Sprendimo 1999/468/EB 3, 4 ir 7 straipsnių nuostatomis. (4) Turėtų būti imtasi būtinų priemonių, kad Reglamentas (EB) Nr. 1260/1999 būtų suderintas su Sprendimu 1999/468/EB. (5) Dėl to reikėtų atitinkamai iš dalies pakeisti Reglamentą (EB) Nr. 1260/1999, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1260/1999 47 straipsnio 2 ir 3 dalys pakeičiamos taip: "2. Darant nuorodą į šią dalį, taikomi Sprendimo 1999/468/EB 3 ir 7 straipsniai. 3. Darant nuorodą į šią dalį, taikomi Sprendimo 1999/468/EB 4 ir 7 straipsniai. Sprendimo 1999/468/EB 4 straipsnio 3 dalyje nustatytas laikotarpis yra vienas mėnuo. 3a. Komitetai priima savo darbo tvarkos taisykles." 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gegužės 26 d. Tarybos vardu Pirmininkas G. Drys [1] OL C 75 E, 2003 3 26, p. 383. [2] 2003 m. kovo 11 d. duotas sutikimas (dar nepaskelbta Oficialiajame leidinyje). [3] OL C 241, 2002 10 7, p. 128. [4] OL L 161, 1999 6 26, p. 1. [5] OL L 197, 1987 7 18, p. 33. [6] OL L 184, 1999 7 17, p. 23 [7] OL C 203, 1999 7 17, p. 1. --------------------------------------------------
Oficialusis leidinys L 169 , 08/07/2003 p. 0030 - 0031



Komisijos reglamentas (EB) Nr. 1214/2003 2003 m. liepos 7 d. iš dalies keičiantis Reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais [1] su paskutiniais pakeitimais, padarytais Komisijos reglamentu (EB) Nr. 803/2003 [2], ypač į jo 17 straipsnį, kadangi: (1) Komisija gavo London Diamond Bourse and Clubparaišką dėl jos įtraukimo į Reglamento (EB) Nr. 2368/2002 (toliau – reglamentas) V priedą. (2) London Diamond Bourse and Club Komisijai pateikė informacijos, įrodančios, kad vykdomi to reglamento 17 straipsnio reikalavimai, visų pirma patvirtinus Elgesio kodeksą, kuris bus privalomas visiems jos nariams. (3) Remdamasi pateikta informacija, Komisija nusprendė, kad London Diamond Bourse and Club įtraukimas į reglamento V priedą yra pagrįstas. (4) Šiame reglamente numatytos priemonės atitinka Reglamento (EEB) Nr. 2368/2002 22 straipsnyje minimo Komiteto nuomonę, PRIĖMĖ ŠĮ REGLAMENTĄ: 1 straipsnis Šio reglamento priedo tekstu papildomas Reglamento (EB) Nr. 2368/2002 V priedas. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. liepos 7 d. Komisijos vardu Christopher Patten Komisijos narys [1] OL L 358, 2002 12 31, p. 28. [2] OL L 115, 2003 5 9, p. 53. -------------------------------------------------- PRIEDAS Reglamento (EB) Nr. 2368/2002 V priedas papildomas taip: The London Diamond Bourse and Club 100 Hatton Garden London EC1N 8NX United Kingdom --------------------------------------------------